આ વખતે ઉનાળામાં કાળઝાળ ગરમી પડી.. ગરમી જ એટલી પડી કે બપોરના સમયે તો લોકો ઘરમાં જ રહેવાનું પસંદ કરતા. આવા ગરમ દિવસોમાં રાજ્યમાં સૌથી વધુ વીજળી વપરાય એ સ્વાભાવિક છે. આવા ઉનાળાના ગરમ દિવસો દરમિયાન રાજ્યમાં કોઈ એક સમયે વધુમાં વધુ ૧૫૦૦૦ મે. વો. વીજળીની જર પડતી હતી. અગાઉ એકીસાથે આટલી ઊર્જાનો જથ્થો પૂરો પાડવા ગુજરાત સક્ષમ ન હતું, પરંતુ હવે એ વાત ભૂતકાળ બની ગઈ છે. ગુજરાત સરકારની વીજવ્યવસ્થાપન અને આગવી ઇચ્છાશક્તિને કારણે ગુજરાતે કુલ સ્થાપિત વીજક્ષમતા માર્ચ ૨૦૧૭માં ૨૬,૧૫૪ મે.વો.ની પ્રાપ્ત કરી છે. એટલે એનો અર્થ એ થયો કે, ગુજરાતની વધુમાં વધુ વીજમાગ ૧૫,૦૦૦ મે. વો. સામે વીજઉત્પાદનની સ્થાપિત ક્ષમતા ૨૬,૧૫૪ મે. વો. એટલે કે મહત્તમ વીજમાગ કરતાં ૭૩ ટકા વધુ છે. ગુજરાત વીજ સરપ્લસ રાજ્ય છે. રાજ્ય સરકારના અનેકવિધ દૂરંદેશીભર્યાં પગલાંને કારણે ગુજરાત હાલ એનર્જી સરપ્લસ રાજ્ય બન્યું છે.